Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 949

2. A munkaterület rövid, jellemző leírása A biztosítási tanácsadó olyan biztosítási szakember, aki a biztosítással feladatszerűen foglalkozik és a biztosítás területén többféle profilú és funkciójú munkaterületet láthat el. A biztosítási tanácsadó alkalmas: — egy biztosító üzleti és/vagy hálózati egység vezetésére, — egységek szakmai részterületein vezető vagy szakértői tevékenység ellátására, — egyes biztosításszakmai terület (pl. kockázat-elbírálás, kárrendezés) vezetésére, — ezeken a területeken szakértői munka végzésére, — továbbá biztosítási alkuszcégek szakmai irányítására, egyéb felsőfokú végzettséggel együtt annak vezetésére, — vezérügynökség önálló irányítására, 2001/110. szám — az (egyéni és vállalati) ügyfél kockázatainak felmérésére, elemzésére; — tanácsadásra a kockázatkezelés lehetséges módjaira, a biztosítás és a befektetés helyes arányainak és megfelelő formáinak megtervezésére. A biztosítási tanácsadó — az elemzéshez, tervezéshez, döntés-előkészítéshez, vezetéshez kapcsoló területeken, illetve a biztosítás és egyéb pénzügyi területek szakmai összefüggéseit megérti, — a biztosítási, pénzügyi tervezési tevékenységet az adott gazdasági környezetben el tudja helyezni, — saját területén tudását fokozatosan és önállóan fejleszti, — a szakmai továbbfejlődéséhez szükséges információk hazai és nemzetközi forrásait megismerve azokat feldolgozza és a továbbiakban hasznosítja.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes